open-index/open-wikipedia-markdown huggingface dataset:
నిన్నిలా నిన్నిలా

***నిన్నిలా నిన్నిలా***, 2021 ఫిబ్రవరి 26న విడుదలైన తెలుగు రొమాంటిక్ కామెడీ సినిమా. శ్రీ వెంక‌టేశ్వ‌ర సినీ చిత్ర ఎల్ఎల్‌పి బ్యానరులో బివిఎస్ఎన్ ప్రసాద్ నిర్మించిన ఈ సినిమాకి అని.ఐ.వి.శ‌శి దర్శకత్వం వహించాడు. ఇందులో అశోక్ సెల్వన్, నిత్య మేనన్‌, రీతు వర్మ ముఖ్య పాత్రల్లో  నటించగా, రాజేష్ మురుగేశన్ సంగీతం సమకూర్చాడు. ఈ సినిమా తెలుగులో *నిన్నిలా నిన్నిలా* పేరుతో, తమిళంలో *థీని* పేరుతో విడుదలయింది.

## కథా నేపథ్యం
జీవితంలో ఎలాంటి దిశానిర్దేశం లేని ఒక చెఫ్ అయిన దేవ్ (అశోక్ సెల్వన్), తన అధిక బరువు వల్ల అనేక ఇబ్బందులు పడుతుంటాడు. అదే సమయంలో లండన్ వెళ్ళి మాస్టర్ చెఫ్ (నాజర్) కింద పనిచేస్తుంటాడు. అక్కడ మరో చెఫ్ అయిన తారా (రీతు వర్మ)ను కలుస్తాడు. ఒకరోజు దేవ్, తారా ఇద్దరూ అనుకోకుండా వంటగదిలో చిక్కుకుంటారు. అక్కడ నుండి అన్ని విషయాలు మారిపోతాయి. దేవ్ గురించి, మాయ (నిత్యా మీనన్)తో అతని గతం గురించి తెలుసుకున్న తారా, అతనితో ప్రేమలో పడిపోతుంది. ఆ తరువాత ఏం జరిగిందనేది మిగతా కథ.
## నటీనటులు

* అశోక్ సెల్వన్ (దేవ్)
* రితు వర్మ (తార, బాల్యంలో అమరా)
* నిత్యా మీనన్ (మాయ)
* నాజర్ (రెస్టారెంట్ హెడ్ చెఫ్)
* సత్య (దేవ్ స్నేహితుడు, సహోద్యోగిగా రాజేష్)
* బ్రహ్మాజీ
* లక్ష్మీ నారాయణ
* శివనారాయణ
* కేదార్ శంకర్
* కల్పలత
* సంధ్య జనక్
* అన్నా అసేవాడో
* క్లియోపాత్రా వుడ్
* డేవ్ వాంగ్
* దేవెన్ మోధ
* గార్వాన్మక్‌గ్రాత్
* పాల్ డేవిస్
* టామ్ క్లెగ్గ్

## విడుదల
2021, ఫిబ్రవరి 26న పే-పర్-వ్యూ మోడల్ ద్వారా జీ ప్లెక్స్ లో తెలుగు, తమిళ భాషలలో విడుదలైంది.

## స్పందన
"నిన్నిలా నిన్నిలా సినిమా మానవ సంబంధాలు, దుఃఖం, ప్రేమ గురించిన సరళమైన కథాచిత్రం" అని ఫస్ట్‌పోస్ట్ పత్రిక విమర్శకుడు హేమంత్ కుమార్ రాశాడు. "సాధారణ కథతో ఈ సినిమా బాగుంది. దేవ్, తారా, మాయ జీవితాలలో అనేక భావాలను అనుభవించవచ్చు" అని ది న్యూ ఇండియన్ ఎక్స్‌ప్రెస్‌ పత్రికకు చెందిన అవినాష్ రామచంద్రన్ రాశారు. టైమ్స్ ఆఫ్ ఇండియా పత్రిక సమీక్షకుడు తధాగత్ పాతి ఈ సినిమాకు 3/5 రేటింగ్ ఇచ్చాడు.

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:నాజర్ నటించిన సినిమాలు
మహేంద్రనాథ్ గుప్తా

**మహేంద్రనాథ్ గుప్తా** (1854 జులై 14 - 1932 జూన్ 4) రామకృష్ణ పరమహంస గృహస్థాశ్రమ శిష్యుల్లో ఒకరు. ఈయననే *మాస్టర్ మహాశయులు* లేదా క్లుప్తంగా **M** అని కూడా పిలుస్తారు. ఈయన శ్రీరామకృష్ణ కథామృతం అనే పుస్తక రచయిత. ఇది బెంగాలీ భాషలో పేరొందిన పుస్తకం. ఇది ఆంగ్లంలో *ది గోస్పెల్ ఆఫ్ శ్రీరామకృష్ణ*గా అనువదించబడింది. ఈయన పరమహంస యోగానందకు చిన్నతనంలో ఆధ్యాత్మిక బోధకుడిగా వ్యవహరించాడు.

## జీవితం
మహేంద్రనాథ్ గుప్తా 1854, జులై 14 న కోల్‌కతలో మదుసూదన్ గుప్తా, స్వర్ణమయి దేవి దంపతులకు జన్మించాడు. కలకత్తాలోని హేర్ స్కూల్ లో ప్రాథమిక విద్యాభ్యాసం తర్వాత ఆయన ప్రెసిడెన్సీ కళాశాల నుంచి 1874లో బి. ఎ పట్టా పుచ్చుకున్నాడు. ఆయన చదువులో ప్రతిభావంతుడైన విద్యార్థి. 1874 లో ఆయనకు నికుంజా దేవితో వివాహం అయింది. ఈమె బ్రహ్మ సమాజం నాయకుడైన కేశవ చంద్ర సేన్ కు బంధువైన ఠాకూర్ చరణ్ సేన్ కుమార్తె. చదువు పూర్తయిన తర్వాత ఈయన కొద్ది రోజులు ప్రభుత్వోద్యోగం, కొద్ది రోజులు ఒక వ్యాపార సంస్థలో పని చేసాడు. తర్వాత వివిధ కళాశలలో ఆంగ్లం, తత్వశాస్త్రం, ఆర్థిక శాస్త్రం బోధించాడు. కొంతకాలానికి ఈశ్వర్ చంద్ర విద్యాసాగర్ స్థాపించిన పాఠశాలలో ప్రధానాచార్య పదవిని అలంకరించాడు. ఇక్కడే ఆయనను మాస్టర్ మహాశయులు అని పిలవడం ప్రారంభించారు. తర్వాత రామకృష్ణ పరమహంస శిష్యగణంలో కొద్ది మంది, ఇంకా పరమహంస యోగానంద కూడా తన ఆత్మకథ పుస్తకంలో ఈ పేరును వాడారు.

## మూలాలు

## ఆధార గ్రంథాలు

* (full book is 16 volumes)
*
*
*
*
*
* 
* 
*
*
* 
*
*
*
మద్రాస్ ఎ.కన్నన్

**మద్రాస్ ఎ.కన్నన్** ఒక కర్ణాటక సంగీత మృదంగ వాద్య విద్వాంసుడు.
## విశేషాలు
ఇతడు 1920లో మద్రాసు రాయపేట్‌లో జన్మించాడు. ఇతని తండ్రి ఆదిమూలం వ్యాపారవేత్త. ఇతడు మృదంగాన్ని తంజావూరు రామదాసరావు వద్ద నేర్చుకున్నాడు. ఇంకా ఇతడు వీణా వాదనను పీతాంబర దేశాయి వద్ద, గాత్ర సంగీతాన్ని కృష్ణస్వామి నాయుడు వద్ద నేర్చుకున్నాడు. 

ఇతడు తన 8 యేళ్ళ వయసులో టైగర్ వరదాచారి సంగీత కచేరీకి తొలి సారి మృదంగం వాయించాడు. ఇతడు తన సుదీర్ఘ సంగీత జీవితంలో ఎంతో మంది గాత్ర సంగీత విద్వాంసులకు, వాద్య కళాకారులకు  మృదంగ సహకారాన్ని అందించాడు. వీరిలో చిత్తూరు సుబ్రహ్మణ్యం పిళ్ళై, ద్వారం వెంకటస్వామినాయుడు, హరికేశనల్లూరు ముత్తయ్య భాగవతార్, గోటువాద్యం నారాయణ అయ్యంగార్, వీణ సుబ్బణ్ణ, అరియకుడి రామానుజ అయ్యంగార్, చెంబై వైద్యనాథ భాగవతార్, జి.ఎన్.బాలసుబ్రమణియం, సెమ్మంగుడి శ్రీనివాస అయ్యర్, మహారాజపురం విశ్వనాథ అయ్యర్, దండపాణి దేశికర్, టి.ఆర్.మహాలింగం మొదలైనవారు ఉన్నారు. ఇతడు ఆకాశవాణి చెన్నై కేంద్రం నిలయ విద్వాంసునిగా పనిచేశాడు. ఇతడు అన్నామలై విశ్వవిద్యాలయపు సంగీత కళాశాలలోను, అనేక ప్రైవేటు కళాశాలలోను సంగీత పాఠాలు బోధించాడు.

ఇతని శిష్యులలో రామకృష్ణన్, రాజన్, శ్రీనాథ్, సురేష్, దీనదయాళన్ మొదలైన వారు ఇతని సంగీత వారసత్వాన్ని కొనసాగిస్తున్నారు.

## పురస్కారాలు, గుర్తింపులు
ఇతడిని అనేక సాంస్కృతిక సంఘాలు, సంగీత సభలు సత్కరించాయి. 1955లో అప్పటి తమిళనాడు ముఖ్యమంత్రి కె.కామరాజ్ ఇతడిని "లయరత్నాకర" బిరుదుతో సత్కరించాడు. 1959లో స్వామి శివానంద సరస్వతి "మృదంగ సామ్రాట్" బిరుదును ఇచ్చాడు. భారత ప్రభుత్వం ఇతడిని మూడు నెలలపాటు ఆఫ్రికా దేశాలలో పర్యటించడానికి సాంస్కృతిక బృందంలో సభ్యునిగా నియమించింది. ఈ పర్యటనలో ఇతడిని ఇథియోపియా రాజు, లైబీరియా అధ్యక్షుడు బంగారు పతకాలతో సత్కరించారు. 1974లో ఇంటర్నేషనల్ మ్యూజిక్ కౌన్సిల్ ఇతడిని, ఈమని శంకరశాస్త్రితో పాటు ఆహ్వానించింది. వీరిరువురూ నిర్వహించిన కచేరీ "శతాబ్దపు ఉత్తమ కచేరీ"గా ఎంపికయ్యింది. 1978లో ఇతనికి రష్యాలో ఇతనికి ఏషియన్ మ్యూజిక్ రోష్ట్రం అవార్డు ప్రకాటించారు.2002లో శృతి ఫౌండేషన్ ఇతడిని వెల్లూరు గోపాలాచారి అవార్డుతో సత్కరించింది. కర్ణాటక ప్రభుత్వం ఇతడిని "పంచనాద కళారత్న" బిరుదుతో సన్మానించింది. 2004లో కేంద్ర సంగీత నాటక అకాడమీ కర్ణాటక సంగీతం వాద్యపరికరాలు (మృదంగం) విభాగంలో సంగీత నాటక అకాడమీ అవార్డును ఇతడికి ఇచ్చింది.

## మరణం
ఇతడు 2019 ఏప్రిల్ 1వ తేదీన తన 99వ యేట చెన్నైలో మరణించాడు,. 

## మూలాలు

వర్గం:1920 జననాలు
వర్గం:మృదంగ వాద్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:ఆకాశవాణి కళాకారులు
వర్గం:సంగీత గురువులు
వర్గం:2019 మరణాలు
లౌకికవాదం

**లౌకికవాదాన్ని** సాధారణంగా పౌర వ్యవహారాలకు సంబంధిచినదిగా లేదా జాతీయావాదం నుండి మతాన్ని వేరుచేయడం అని నిర్వచించారు.  యాంటిక్లెరికలిజం, నాస్తికత్వం, సహజత్వం లేదా ప్రభుత్వ సంస్థల నుండి మతపరమైన చిహ్నాలను తొలగించడం వంటివి ఈ పదానికి విస్తృత అర్ధాలుగా సూచించవచ్చు.

లౌకికవాదం అనే పదాన్ని మొట్టమొదట 1851 లో బ్రిటిష్ రచయిత జార్జ్ హోలీయోక్ ఉపయోగించారు .  మత విశ్వాసాన్ని చురుకుగా తోసిపుచ్చడం లేదా విమర్శించకుండా, మతం నుండి వేరుగా ఉన్న ఒక సామాజిక క్రమాన్ని ప్రోత్సహించాలనే తన అభిప్రాయాలను వివరించడానికి హోలీయోక్ "**లౌకికవాదం**" అనే పదాన్ని కనుగొన్నాడు. హోలీయోక్ "లౌకికవాదం క్రైస్తవ మతానికి వ్యతిరేక  వాదన కాదని , దాని నుండి 
thumb|లౌకికవాదం అనే పదాన్ని కనుగొన్న జార్జ్ హోలీయోక్
స్వతంత్రమైనది" అని వాదించాడు.

ఫ్రెంచ్ ఇంకా ఆంగ్లో అమెరికన్ దేశాలలో లౌకికవాదానికి సంబంధించి విభిన్న సాంప్రదాయాలు ఉన్నాయి.

లౌకికవాదాన్ని "కఠినమైన" , "మృదువైన" అని రెండు రకాలుగా వర్గీకరించవచ్చు. "కఠినమైన" లౌకికవాదం మతపరమైన ప్రతిపాదనలను జ్ఞానోదయపరంగా చట్టవిరుద్ధమని భావిస్తుంది , వీలైనంతవరకు వాటిని తిరస్కరించడానికి ప్రయత్నిస్తుంది. "మృదువైన" రకం సహనం , ఉదారవాదాన్ని నొక్కి చెబుతుంది.

## చరిత్ర
లౌకికవాదం ఒక ఆధునిక భావన అయినప్పటికీ, అనేక నాగరికతలకు చెందిన ప్రాచీన తత్వవేత్తల రచనలలో దీనికి సంబందించిన ఆలోచనలు కనిపిస్తాయి.  లౌకిక ఆలోచన మొట్టమొదటి డాక్యుమెంటేషన్లలో భారతదేశంలోని చార్వాకా తత్వశాస్త్రంలో చూడవచ్చు, ఇది ప్రత్యక్ష అవగాహన, అనుభవవాదం ఇంకా షరతులతో కూడిన అనుమితిని సరైన జ్ఞాన వనరులుగా కలిగి ఉంది అలాగే ఆ సమయంలో ఉన్న మతపరమైన పద్ధతులను తిరస్కరించడానికి ప్రయత్నించింది.  ప్రాచీన గ్రీస్ శాస్త్రీయ తత్వశాస్త్రం , రాజకీయాలలో లౌకికవాదం పాశ్చాత్య వాదనలలో మొట్టమొదటగా కనిపించింది, శాస్త్రీయ ప్రపంచం క్షీణించిన తరువాత కొంతకాలం అదృశ్యమైంది, కాని పునరుజ్జీవనం సంస్కరణలో ఒక సహస్రాబ్దిన్నర తరువాత తిరిగి కనిపించింది. జాన్ లాక్ , డెనిస్ డిడెరోట్, డేవిడ్ హ్యూమ్, ఎడ్వర్డ్ గిబ్బన్, వోల్టేర్, జీన్-జాక్వెస్ రూసో, బరూచ్ స్పినోజా, జేమ్స్ మాడిసన్, థామస్ జెఫెర్సన్, థామస్ పైన్ ఇంకా ఇతర జ్ఞానోదయ ఆలోచనాపరులు లౌకికవాద భావనల ఏర్పాటుకు ఎంతో దోహదపడ్డారు. ఇటీవలి కాలంలో, రాబర్ట్ ఇంగర్‌సోల్, బెర్ట్రాండ్ రస్సెల్ క్రిస్టోఫర్ హిచెన్స్ వంటి మేధావులు లౌకికవాదానికి ప్రాతినిధ్యం వహిస్తున్నారు. 

## మూలాలు


వర్గం:తత్వశాస్త్రం
తిరువారూర్ భక్తవత్సలం

**తిరువారూర్ భక్తవత్సలం** ఒక మృదంగ విద్వాంసుడు. 
## విశేషాలు
ఇతడు తంజావూరుకు చెందిన సంప్రదాయ సంగీతవిద్వంసుల కుటుంబంలో 1956, నవంబరు 25వ తేదీన తిరువారూర్‌లో జన్మించాడు. ప్రస్తుతం ఇతడు చెన్నైలో నివసిస్తున్నాడు.

ఇతడు ప్రాథమిక సంగీత శిక్షణ తన మేనమామ తిరువారూర్ కృష్ణమూర్తి వద్ద తీసుకున్నాడు. తరువాత సంగీత విద్వాంసురాలైన ఇతని తల్లి టి.ఆర్.ఆనందవల్లివద్ద తన సంగీతానికి మెరుగులు దిద్దుకున్నాడు. కర్ణాటక, హిందుస్తానీ విద్వాంసులతో ఇతడు జుగల్‌బందీ కచేరీలు చేశాడు.  

ఇతడు అమెరికా, బ్రిటన్, ఐరోపా, కెనడా, జపాన్, హాంగ్ కాంగ్, సింగపూరు, మలేసియా, ఫిలిప్పైన్స్, శ్రీలంక, అరబ్బు దేశాలు పలువురు సంగీతవిద్వాంసులతో కలిసి సందర్శించి అక్కడ అనేక కచేరీలు చేశాడు. ఇతడు విదేశాలలో జరిగే అనేక సంగీతోత్సవాలకు భారతదేశం తరఫున హాజరయ్యాడు. ఇతడు గత నాలుగు దశాబ్దాలుగా సంగీత కచేరీలు మూడు తరాలకు చెందిన కళాకారులతో కలిసి చేశాడు. 

ఇతడు మృదంగ సహకారం అందించిన సంగీత విద్వాంసులలో ఎం.ఎల్.వసంతకుమారి, కె.జె.ఏసుదాసు, మదురై సోము, ఎన్.రమణి, వి.జి.జోగ్, భీమ్‌సేన్ జోషి, మహారాజపురం సంతానం, కె.వి.నారాయణస్వామి, టి.ఎన్.కృష్ణన్, టి.వి.శంకరనారాయణన్, మంగళంపల్లి బాలమురళీకృష్ణ, మైసూర్ మంజునాథ్, ఉప్పలపు శ్రీనివాస్ మొదలైనవారున్నారు.

## లయమధుర మృదంగ యజ్ఞం
గణపతి సచ్చిదానంద స్వామి 68వ జన్మదినం సందర్భంగా 2010 మే నెలలో ఇతడు మైసూరులోని అవధూత దత్త పీఠంలో "లయమధుర మృదంగ యజ్ఞం" పేరుతో ఒక వినూత్న కార్యక్రమాన్ని చేపట్టాడు. ఈ యజ్ఞంలో 108 మంది మృదంగ వాద్య కళాకారులు నాలుగు గుంపులుగా ఏర్పడి స్వామీజీకి అంకితం చేసిన "సచ్చిదానంద" అనే క్రొత్త రాగం  ఆధారంగా కచేరీ నిర్వహించారు. 

ఇతడు ఇలాంటి యజ్ఞమే కంచి కామకోటి పీఠంలో 76 మృదంగ విద్వాంసులతో ఇటీవల నిర్వహించాడు.

## లయ మధుర స్కూల్ ఆఫ్ మ్యూజిక్
ఇతడు 2000లో "లయ మధుర స్కూల్ ఆఫ్ మ్యూజిక్" అనే సంగీత శిక్షణా సంస్థను స్థాపించి దానికి డైరెక్టర్‌గా ఉన్నాడు. ఈ సంస్థ ప్రధాన కార్యాలయం చెన్నైలో ఉంది. దీని శాఖలు కోయంబత్తూరు, టొరాంటో, కెనడా లలో ఉన్నాయి. ఔత్సాహికులైన యువ కళాకారులకు మృదంగంలో శిక్షణ ఇచ్చి వారిని విద్వాంసులుగా తీర్చిదిద్దే ఆశయంతో ఈ సంస్థ ఆరంభించబడింది. ఈ సంస్థ ప్రతియేటా లయమధుర సంగీతోత్సవం నిర్వహిస్తుంది. ఈ ఉత్సవాల సందర్భంగా ఏటా ఒక అనుభవశాలి అయిన సంగీతవిద్వాంసుని సత్కరిస్తున్నది. ఈ ఉత్సవాలలో పేరుపొందిన కళాకారులచే సంగీత కచేరీలు నిర్వహిస్తారు.

## పురస్కారాలు, బిరుదులు
మృదంగ వాద్యంలో ఇతడు చేసిన కృషికి ఇతడికి అనేక పురస్కారాలు లభించాయి. 
వాటిలో కొన్ని:
* సంగీత నాటక అకాడమీ అవార్డు
* కళైమామణి పురస్కారం
* విశ్వకళాభారతి
* మృదంగ చూడరోలి
* శాంతి ఆర్ట్స్ ఫౌండేషన్, చెన్నై వారిచే జీవిత సాఫల్య పురస్కారం.
* ఇసై చెల్వం
* మృదంగ వాద్యమణి
* మృదంగ నాదమణి
* మృదంగ కళాభారతి
* లయవాద్య సామ్రాట్
* మృదంగ చక్రవర్తి
* తాళవిద్యాధర సుధ
* కంచి కామకోటి పీఠం ఆస్థాన విద్వాంసుడు.
* 2026 లో పద్మశ్రీ అవార్డు

## వ్యక్తిగత జీవితం

భక్తవత్సలం 1985 మార్చి 22వ తేదీన రాజంను పెళ్ళి చేసుకున్నాడు. ఇతని భార్య రాజం భరతనాట్య కళాకారుడు వళువూర్ రామయ్య పిళ్ళై మనుమరాలు. మరో భరతనాట్య విద్వాంసుడు వళువూర్ సామ్రాజ్ కుమార్తె. ఈ దంపతులకు హరిణి, మహాలక్ష్మి, లావణ్య అనే ముగ్గురు కుమార్తెలు  ఉన్నారు. హరిణి, లావణ్య గాత్ర సంగీతం నేర్చుకుంటున్నారు. మహాలక్ష్మి దంతవైద్యురాలు. ఆమె భరతనాట్య కళాకారిణి కూడా.

## మూలాలు

వర్గం:కర్ణాటక సంగీత విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
గ్రాడ్యుయేట్

***గ్రాడ్యుయేట్***, 2011 జనవరి 7న విడుదలైన తెలుగు రొమాంటిక్ సినిమా. స్క్రిప్ట్ టెక్నాలజీస్ ప్రైవేట్ లిమిటెడ్ బ్యానరులో అత్తలూరి శివాజీ నిర్మించిన ఈ సినిమాకు ప్రసాద్ రాయల దర్శకత్వం వహించాడు. తషు కౌశిక్, అక్షయ్, రితికా సూద్ ముఖ్య పాత్రల్లో నటించగా సందీప్ సంగీతం సమకూర్చాడు.

## కథా సారాశం
ఈ సినిమా పూర్తిగా యూత్ సెంట్రిక్ నేపథ్యంలో ఉంటుంది. చక్రవర్తి (అక్షయ్) వైజాగ్ లోని గీతం కాలేజీ నుండి చదువు పూర్తిచేశాడు. మనీషా (తాషు కౌశిక్) అనే అమ్మాయిని ప్రేమిస్తుంటాడు. విదేశాల నుండి తిరిగి వచ్చిన పావని (రితికా సూద్) కూడా చక్రీని ప్రేమిస్తుంది. ఆ తరువాత ఏం జరిగిందనేది మిగతా కథ.

## నటవర్గం
* అక్షయ్
* తషు కౌశిక్
* రితిక సూద్
* మనోజ్ చంద్ర
* రంజిత్ సోమి
*చంద్రమోహన్
* బ్రహ్మానందం
* ఎం.ఎస్. నారాయణ
* కృష్ణ భగవాన్

## పాటలు
ఈ సినిమాకి సందీప్ సంగీతం సమకూర్చాడు.

## మూలాలు

వర్గం:2011 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:చంద్రమోహన్ నటించిన సినిమాలు
శ్రీముష్ణం వి.రాజారావు

**శ్రీముష్ణం వి.రాజారావు** ఒక మృదంగ వాద్య కళాకారుడు, కర్ణాటక సంగీత గాత్ర విద్వాంసుడు. 
## విశేషాలు
ఇతడు 1955లో తమిళనాడు రాష్ట్రంలోని పాలయం కొట్టై అనే గ్రామంలో జన్మించాడు. ఇతని ముత్తాత సేతుమాధవరావు మైసూరు సంస్థానంలో ఆస్థాన మృదంగ విద్వాంసుడు.  రాజారావు  తన తండ్రి ఎస్.వెంకటరమణారావు వద్ద మృదంగ విద్య ప్రాథమికంగా నేర్చుకున్నాడు. తరువాత కుంభకోణం ఎం.రాజప్ప అయ్యర్ వద్ద మృదంగం నేర్చుకున్నాడు. ఇతడు కర్ణాటక గాత్ర సంగీతాన్ని పాపనాశం శివన్, కలకత్తా కృష్ణమూర్తి, మయూరం వైద్యనాథ అయ్యర్‌ల వద్ద అభ్యసించాడు. ఇతనికి మృదంగంతో పాటు కంజీర, మోర్సింగ్ వాద్యాలలో కూడా ప్రవేశం ఉంది. 

ఇతడు తన 7వ యేట మొదటి ప్రదర్శన ఇచ్చాడు. ఇతడు సెమ్మంగుడి శ్రీనివాస అయ్యర్, టి.ఆర్.మహాలింగం, మంగళంపల్లి బాలమురళీకృష్ణ, టి.ఎన్.శేషగోపాలన్, టి.ఎన్.కృష్ణన్, లాల్గుడి జయరామన్, ఆర్.కె.శ్రీకంఠన్, టి.వి.శంకరనారాయణన్, ఉప్పలపు శ్రీనివాస్,  ఎస్.వి.రమణి, హైదరాబాద్ బ్రదర్స్, రుద్రపట్నం బ్రదర్స్ మొదలైన కర్ణాటక విద్వాంసులకు మృదంగ సహకారం అందించాడు. 

ఇతడు యూనివర్సిటీ ఆఫ్ కాలిఫోర్నియాకు విజిటింగ్ ప్రొఫెసర్‌గా వెళ్ళి మృదంగ పాఠాలు చెప్పాడు. ఇతని శిష్యులలో హెచ్.ఎస్.సుధీంద్ర, నైవేలి రామ్‌కుమార్, పూంగులం సుబ్రహ్మణ్యం మొదలైన వారున్నారు. ఇతని కుమారుడు శ్రీముష్ణం రాఘవేంద్రరావు కర్ణాటక గాత్ర సంగీత కళాకారుడు.

## అవార్డులు
* 1999లో  "తమిళనాడు ఐయల్ ఇసై నాటక మన్రమ్"‌ చే కళైమామణి పురస్కారం.
* 2010లో కంచి మహాస్వామి వారిచే పురస్కారం.
* 2011లో శ్రీకృష్ణ గానసభ, చెన్నై వారిచే "సంగీత చూడామణి"
* 2010లో సంగీత నాటక అకాడమీ అవార్డు
## వివాదాలు
**''#''మీటూ ఉద్యమం**లో భాగంగా తన శిష్యురాళ్ళతో, తోటి కళాకారిణులతో ఇతడు లైంగిక వేధింపులకు పాల్పడినట్లు ఆరోపణలు వచ్చాయి. ఈ ఆరోపణల పర్యవసానంగా మద్రాసు సంగీత అకాడమీ 2018 డిసెంబరులో జరిగిన సంగీతోత్సవాలలో ఆరోపణలు ఎదుర్కొన్న 6గురు కళాకారులతో పాటు ఇతడి సంగీత కచేరీలను కూడా రద్దు చేసింది. 
## మూలాలు

## బయటి లింకులు
Citation on the Sangeet Natak Academy website

వర్గం:1955 జననాలు
వర్గం:జీవిస్తున్న ప్రజలు
వర్గం:మృదంగ వాద్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
మన్నార్గుడి ఈశ్వరన్

**మన్నార్గుడి ఈశ్వరన్** () వర్తమాన కర్ణాటక సంగీత మృదంగ విద్వాంసుడు. 
## విశేషాలు
ఇతడు తమిళనాడు రాష్ట్రంలోని మన్నార్‌గుడి అనే పుణ్యక్షేత్రంలో 1947, ఏప్రిల్ 1వ తేదీన జన్మించాడు. ఇతడు కున్నిసేరి యు.కృష్ణమణి అయ్యర్ వద్ద మృదంగం నేర్చుకున్నాడు. ఇతడు పిన్నవయసులోనే సంగీత సభలలో, సంగీతోత్సవాలలో, వివిధ సంస్థలు ఏర్పాటు చేసిన కార్యక్రమాలలో పాల్గొన్నాడు. ఆకాశవాణి, దూరదర్శన్‌లలో ఏ టాప్ గ్రేడు కళాకారుడిగా ఎంపికయ్యాడు. ఆకాశవాణి నిలయ విద్వాంసుడిగా ఇతడు అనేక సంగీత సమ్మేళనాలలో ఎందరో సంగీత కళాకారులకు మృదంగ వాద్య సహకారం అందించాడు. ఇతడు సోలో ప్రదర్శనలు కూడా అనేకం ఇచ్చాడు.  అమెరికాలోని శాన్‌ఫ్రాన్సిస్కో స్టేట్ యూనివర్సిటీ ఇతడిని విజిటింగ్ ప్రొఫెసర్‌గా ఆహ్వానించింది. ఇతడు దేశవిదేశాలలో మృదంగవాద్యం గురించి అనేక ప్రసంగాలు చేశాడు.

## పురస్కారాలు
తమిళనాడులోని పలు సంస్థలు ఇతడిని సత్కరించాయి. "తమిళనాడు ఐయల్ ఇసై నాటక మన్రమ్"‌ ఇతడికి 2003లో కళైమామణి పురస్కారంతో గౌరవించింది. 1992లో కంచి కామకోటి పీఠం ఇతడిని ఆస్థాన విద్వాంసునిగా నియమించింది. 2008లో ఇతనికి సంగీత నాటక అకాడమీ అవార్డు లభించింది. కార్తీక్ ఫైన్ ఆర్ట్స్ అకాడమీ ఇతనికి జీవితసాఫల్య పురస్కారాన్ని అందజేసింది.

## మూలాలు

## బయటి లింకులు
* Mannargudi A Easwaran website

వర్గం:జీవిస్తున్న ప్రజలు
వర్గం:మృదంగ వాద్య కళాకారులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
లక్ష్మీ బాంబ్

**లక్ష్మీ బాంబ్**, 2017 మార్చి 10న విడుదలైన తెలుగు థ్రిల్లర్ సినిమా. ఉద్బవ్ ప్రొడక్షన్స్ బ్యానరులో గున్నపాటి సురేష్ రెడ్డి నిర్మించిన ఈ సినిమాకు కార్తికేయ గోపాలకృష్ణ దర్శకత్వం వహించాడు. ఇందులో మంచు లక్ష్మి, పోసాని కృష్ణ మురళి, ప్రభాకర్ గౌడ్ నటించగా, సునీల్ కష్యప్ సంగీతం అందించాడు.

## కథా నేపథ్యం
లక్ష్మి నిజాయితీ గల సెషన్స్ కోర్టు న్యాయమూర్తి. మానవ అక్రమ రవాణా కార్టెల్‌పై ఆమె ఇచ్చిన తీర్పు కారణంగా గూండాలచే హత్య చేయబడుతుంది. తనను హత్య చేసిన వారిపై లక్ష్మి ఎలా ప్రతీకారం తీర్చుకుంటుందన్నది మిగతా కథ.

## నటవర్గం

* లక్ష్మి మంచు (జడ్జి లక్ష్మి, ప్రియ - డబుల్ రోల్)
* ప్రభాకర్ గౌడ్ (వైకుంఠం)
* పోసాని కృష్ణ మురళి (లక్ష్మి, ప్రియ తండ్రి)
* హేమ (లక్ష్మి, ప్రియ తల్లి)
* భరత్ రెడ్డి (రాహుల్)
* జీవా (న్యాయవాది)
* అమిత్ తివారి
* హేమంత్
* రాకేశ్
* సుబ్బరాయ శర్మ
* జెవిఆర్
* రాజబాబు
* శరత్
* శ్రీహర్ష
* విశాల్

## నిర్మాణం
ఈ సినిమా యునైటెడ్ స్టేట్స్ లో చిత్రీకరించబడింది.

## పాటలు
ఈ సినిమాకి సునీల్ కష్యప్ సంగీతం అందించాడు. 2017, జనవరి 17న పాటల విడుదల కార్యక్రమం జరిగింది.

## విడుదల
*[[టైమ్స్ ఆఫ్ ఇండియా]]* ఈ సినిమాకి 1/5 రేటింగ్ ఇచ్చింది. *123 తెలుగు* "రెండవ భాగంలో కథ సరిగా కుదరలేదు" అని రాసింది. 

## మూలాలు

వర్గం:పోసాని కృష్ణ మురళి సినిమాలు
వర్గం:తెలుగు థ్రిల్లర్ సినిమాలు
జె. వైద్యనాథన్

**జె. వైద్యనాథన్** ఒక కర్ణాటక సంగీత విద్వాంసుడు. 
## విశేషాలు
ఇతడు 1965లో తమిళనాడు, కాంచీపురంలో ఒక సంగీత విద్వాంసుల కుటుంబంలో జన్మించాడు.  ఇతని తండ్రి "సంగీత కళానిధి" డి.కె.జయరామన్ పేరెన్నికగన్న కర్ణాటక సంగీత విద్వాంసుడు. ఇతని అత్త డి.కె.పట్టమ్మాళ్ పద్మవిభూషణ్ పురస్కారం పొందిన సంగీతవిదుషీమణి.  ఇతడు మృదంగ విద్యను పాల్గాట్ కుంజుమణి, దిండుగల్ రామమూర్తి, శ్రీనివాసన్, టి.కె.మూర్తిల వద్ద నేర్చుకున్నాడు. 

ఇతడు ఆకాశవాణి ఎ- టాప్ గ్రేడు కళాకారుడిగా సంగీత సమ్మేళనాలలో, జాతీయ కార్యక్రమాలలో పాల్గొన్నాడు. ఇతడు భారతదేశంలోని అన్ని ముఖ్యపట్టణాలతో పాటు ప్రపంచంలోని పలు దేశాలలో పర్యటించాడు. 

ఇతడు కర్ణాటక సంగీతంలో అత్యున్నత శ్రేణి కళాకారులైన డి.కె.జయరామన్, డి.కె.పట్టమ్మాళ్, ఎం.ఎస్. సుబ్బులక్ష్మి, ఎం.ఎల్.వసంతకుమారి, కె.వి.నారాయణస్వామి, సెమ్మంగుడి శ్రీనివాస అయ్యర్, మంగళంపల్లి బాలమురళీకృష్ణ, టి.ఎన్.కృష్ణన్, ఎం.ఎస్.గోపాలకృష్ణన్, ఎస్.బాలచందర్, లాల్గుడి జయరామన్, అరుణా సాయిరాం మొదలైన వారి కచేరీలకు మృదంగ సహకారం అందించాడు. ఇతడు అనేక ప్రతిష్టాత్మక సంస్థలతో సంబంధాలు కలిగి ఉన్నాడు. చెన్నైలోని డి.కె.జె.ఫౌండేషన్ కమిటీ సభ్యుడిగా, ప్రసారభారతి ప్రాంతీయ బోర్డులో ఆడిషన్ సభ్యుడిగా సేవలందిస్తున్నాడు.

## పురస్కారాలు, గుర్తింపులు
ఇతడు తన మూడున్నర దశాబ్దాల సుదీర్ఘ సంగీత ప్రయాణంలో అనేక అవార్డులు, బిరుదులు అందుకున్నాడు.
* యువ కళాభారతి పురస్కారాన్ని అందుకున్న మొట్టమొదటి మార్దంగికుడు.
* శృతి పత్రిక వారి "వెల్లోర్ గోపాలాచారియర్ మెమోరియల్ అవార్డు".
* 2006లో "తమిళనాడు ఐయల్ ఇసై నాటక మన్రమ్"‌ వారిచే కళైమామణి
* 2010లో కార్తీక్ ఫైన్ ఆర్ట్స్ వారిచే *ఇసై పెరొలి* పురస్కారం అందుకున్న మొట్టమొదటి మార్దంగికుడు.
* 2016లో కేంద్ర సంగీత నాటక అకాడమీ వారి అవార్డు

## మూలాలు

వర్గం:1965 జననాలు
వర్గం:మృదంగ వాద్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
వర్గం:జీవిస్తున్న ప్రజలు
ఈశ్వర సత్యనారాయణ శర్మ

ఈశ్వర సత్యనారాయణ శర్మ గారు సంస్కృతాంధ్ర ఆంగ్ల భాషల్లో ప్రావీణ్యులు. వీరి దీక్షా నామము  శ్రీయానంద నాథులు. వీరు అనేక వందల గ్రంథములు రచించి తెలుగు భాషకు ఆయుర్వేదానికి ఎనలేని సేవ చేశారు. వీరి స్వస్థలం శ్రీకాకుళం పట్టణం.  

## జన్మ సమాచారము
తల్లిదండ్రులు: శ్రీమతి కామేశ్వరమ్మ, ఈశ్వర సీతారామశాస్త్రి.

జన్మతిథి: 18-10-1886, వ్యయ నామ సంవత్సరం ఆశ్వయుజ బహుళ పంచమి సోమవారం తత్కాల షష్టి.

జన్మస్థలం: విశాఖపట్నం జిల్లా వీరవల్లి తాలూకా లోని చోడవరం.

వంశము: యజు శాఖ ఆపస్తంబ సూత్రులు, హరితస గోత్ర వెలనాడు బ్రాహ్మణులు ఇంటిపేరు ఈశ్వర వారు

## విద్యాభ్యాసము
తండ్రి అక్షర స్వీకారం చేయించి ఆంగ్లవిద్యలో చేర్పించినను, కులవృత్తి ఆయుర్వేదం కనుక దానికి సంస్కృతం అవసరం కనుక అందులో కూడా ప్రావీణ్యం సంపాదించారు. 1904లో మెట్రిక్యులేషన్  పూర్తి చేశారు. తండ్రి గారికి తన కుమారుని ఆంగ్ల విద్యా విశారదునిగా చేయు కుతూహలము కలిగెను.  కానీ శర్మ గారికి మాత్రం భారతీయ ఆయుర్వేదమందే మక్కువ ఎక్కువ. తన జనకుడు ఆరాధించిన జగజ్జనని, తన పుత్ర రత్నం అయిన శర్మ గారిచే వైద్య గ్రంథములు భగవంతునీ శతకములు, యక్ష గానములు అద్వైత మత గ్రంధములు ఎన్నో వ్రాయించి ఎందరికో విద్యాదానము చేయించి, ఎందరికో యోగ దీక్షను ఇప్పించి లోకముననుగ్రహించెను.

## కవితాది లలిత కళలు
ఆంధ్ర భాషా నిఘంటువు బాగా అభ్యాసం చేసి స్వయం కృషి మూలంగా పాండిత్యం గడించారు. తన ప్రథమ ప్రయత్నముగా భాస్కర నక్షత్రమాలను రచించి వారి గురువులైన దక్షిణామూర్తి శాస్త్రి గారి వద్దకు తీసుకొని పోయినప్పుడు వారు ఆ పద్యములు అన్నీ చదివి, నాయనా నీకు చక్కని కవితాధార  ఉంది గాని ఐదారు ఆంధ్ర వ్యాకరణ దోషములు ఉన్నవి. వెంటనే చిన్నయ సూరి రచించిన బాల వ్యాకరణం నీవు బాగా అభ్యసించి తర్వాత ఈ పుస్తకమును పరిష్కరించి నాకు తెచ్చి చూపమని ఆదేశించారు. వీరు పది దినములు  10 పాఠములు గా బాలవ్యాకరణము చదివి ముగించిరి. 

## ఉపనయన వివాహములు
వీరికి 9వ యేటనే ఉపనయన మైనది. వీరి తండ్రి శ్రీవిద్యోపాసకులు అవుట వలన తన కుమారునికి ఉపాసన యందు ఉన్న శ్రద్ధను చూసి ఒక చంద్రగ్రహణ వేళ దక్షిణామూర్తి మంత్రదీక్షనిచ్చిరి. ఆ ఉపాసనా బలమే తనని ఇంత శ్రీవిద్యోపాసనిరతునిగా తీర్చిదిద్దినదని వీరి విశ్వాసం. శర్మగారికి 16వ ఏటనే కూచిభొట్ల సూర్య ప్రకాశరావు పంతులు గారి కుమార్తెను ఇచ్చి పెళ్లి చేసారు ఆమె అల్పాయుష్ష్కురాలు అయినందువలన నాలుగేళ్లలోనే ఆమె దివంగతురాలయినది.వెంటనే విజయనగరం నివాసులైన పిలకా మూర్తి రాజు గారి రెండవ కుమార్తె కామేశ్వరమ్మ ఇచ్చి వివాహం చేసిరి.శర్మ వరప్రసాదంగా వెంకట సూర్యనారాయణ శర్మ ఒక్కరే పుట్టిరి. 

## రచనలు
శర్మ తన ఉపాసనా బలం తో, నిరంతర కృషితో, శతానేక గ్రంథాలు రచించారు. అందులో భక్తి, జ్ఞానోపాసన గ్రంథములు, యక్షగానాలు, శతకాలు, మంత్ర, తంత్ర గ్రంధాలు అనేకం ఉన్నాయి. కొన్నిటిని దిగువనున్న పట్టికలో చూడండి
తిరువారూర్ వైద్యనాథన్

**తిరువారూర్ వైద్యనాథన్** () ఒక భారతీయ మృదంగ వాద్య కళాకారుడు.
## విశేషాలు
ఇతడు 1963, మే 11న తమిళనాడు రాష్ట్రం తిరువారూర్ పట్టణంలో ఒక మృదంగ కళాకారుల కుటుంబంలో జన్మించాడు. ఇతడు తన తాత తిరువారూర్ కుంజు అయ్యర్, బాబాయి తిరువారూర్ నాగరాజన్‌ల వద్ద మృదంగం నేర్చుకున్నాడు. తరువాత ఈ విద్యలో మెలకువలను కారైకుడి మణి వద్ద అభ్యసించాడు.

ఇతడు శ్రీలంక, యు.ఎ.ఇ., ఖతర్, సౌదీ అరేబియా, ఒమన్, సింగపూర్, మలేసియా, బ్రిటన్, అమెరికా వంటి 20కు పైగా దేశాలను సందర్శించి సంగీత కచేరీలలో పాల్గొన్నాడు.

ఇతడు ప్రక్కవాద్యంగా మృదంగ వాద్య సహకారం అందించిన అగ్రశ్రేణి కర్ణాటక సంగీత విద్వాంసులలో మంగళంపల్లి బాలమురళీకృష్ణ, మహారాజపురం సంతానం, కె.వి.నారాయణస్వామి, డి.కె.పట్టమ్మాళ్, ఎం.ఎల్.వసంతకుమారి, టి.ఎన్.కృష్ణన్, ఉప్పలపు శ్రీనివాస్, టి.వి.శంకరనారాయణన్, కె. జె. ఏసుదాసు, ఎన్.రవికిరణ్, సుధా రఘునాథన్, అరుణా సాయిరాం మొదలైన వారున్నారు.

## పురస్కారాలు
* 2017లో సంగీత నాటక అకాడమీ అవార్డు
* 2019లో కళైమామణి
* త్యాగబ్రహ్మ గానసభ, చెన్నై వారిచే "వాణీ కళా సుధాకర" బిరుదు.

## వివాదాలు
**''#''మీటూ ఉద్యమం**లో భాగంగా తన శిష్యురాళ్ళతో, తోటి కళాకారిణులతో ఇతడు లైంగిక వేధింపులకు పాల్పడినట్లు ఆరోపణలు వచ్చాయి. ఈ ఆరోపణల పర్యవసానంగా మద్రాసు సంగీత అకాడమీ 2018 డిసెంబరులో జరిగిన సంగీతోత్సవాలలో ఆరోపణలు ఎదుర్కొన్న 6గురు కళాకారులతో పాటు ఇతడి సంగీత కచేరీలను కూడా రద్దు చేసింది.

## మూలాలు

వర్గం:మృదంగ వాద్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
ఒక పెళ్ళాం ముద్దు రెండో పెళ్ళాం వద్దు

**ఒక పెళ్ళాం ముద్దు రెండో పెళ్ళాం వద్దు**, 2004 మే 28న విడుదలైన తెలుగు కామెడీ సినిమా. సాయి కృష్ణ ప్రొడక్షన్స్ బ్యానరులో దమ్మలపతి శ్రీనివాసరావు నిర్మించిన ఈ సినిమాకి కొంగరపి వెంకటరమణ దర్శకత్వం వహించాడు. ఇందులో రాజేంద్ర ప్రసాద్, రాశి, గుర్లిన్ చోప్రా నటించగా, వందేమాతరం శ్రీనివాస్ సంగీతం సమకూర్చాడు.

## కథా నేపథ్యం
హరిశ్చంద్ర (రాజేంద్ర ప్రసాద్) చాలా నమ్మకమైన, నిజాయితీగల మధ్యతరగతి వ్యక్తి. కానీ అతని భార్య సత్య (రాశి) తనను తాను ధనవంతురాలిగా ఊహించుకుంటుంది. వారికి ఒక కొడుకు. సత్య సోదరుడు శరత్ (సూర్య) ఒకసారి ఇంటికి వచ్చి, ఒక అమ్మాయికి జన్మనిస్తే ఆ దంపతులకు 1 కోటి రూపాయలు వస్తాయని చెప్తాడు. సత్య ఒక స్వామీజీ దగ్గరికి వెళ్ళి, ఆడపిల్ల పుట్టడానికి ఆశీర్వాదం కోరుతుంది; ప్రతిఒక్కరికీ అబద్ధాలు చెప్పే ప్రతిజ్ఞను ప్రారంభించాలని అతను ఆమెకు సలహా ఇస్తాడు. మొదట్లో హరి దానికి అంగీకరించడు, కాని సత్య ఆత్మహత్యకు ప్రయత్నించగా అతను కూడా ప్రతిజ్ఞకు అంగీకరిస్తాడు. హరి తన చిన్ననాటి స్నేహితుడు కృష్ణ (కృష్ణ భగవాన్) ను కలిసినపుడు, ప్రతిజ్ఞ కారణంగా తాను వివాహం చేసుకోలేదని అబద్ధం చెప్తాడు. దాంతో, కృష్ణ తన సోదరి మీనా (గుర్లిన్ చోప్రా) వివాహం హరితో ఏర్పాటు చేసుకుంటాడు. మీనా తండ్రి చివరి దశలో ఉన్నందున, హరి అనుకోకుండా మీనాను వివాహం చేసుకోవలసి వస్తుంది. మీనాను ఇంటికి తీసుకువచ్చి సత్యను పనిమనిషిగా పరిచయం చేస్తాడు. ఆ తరువాత ఏం జరిగిందనేది మిగిలిన కథ.

## నటవర్గం

* రాజేంద్ర ప్రసాద్ (హరిశ్చంద్ర)
* రాశి (సత్య)
* గుర్లిన్ చోప్రా (మీనా)
* బ్రహ్మానందం
* సునీల్
* తనికెళ్ళ భరణి (సూర్యారాయుడు)
* వేణుమాధవ్
* కృష్ణ భగవాన్ (కృష్ణ)
* సూర్య (శరత్)
* రమాప్రభ
* జయలలిత
* జూనియర్ రేలంగి
* జీవా
* జెన్నీ
* రాధిక చౌదరి

## పాటలు

ఈ సినిమాకి వందేమాతరం శ్రీనివాస్ సంగీతం అందించాడు. సుప్రీమ్ మ్యూజిక్ కంపెనీ ద్వారా పాటలు విడుదలయ్యాయి.

## మూలాలు

వర్గం:2004 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:రాశి (నటి) నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సునీల్ నటించిన సినిమాలు
వర్గం:తనికెళ్ళ భరణి సినిమాలు
వర్గం:వేణుమాధవ్ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:రమాప్రభ నటించిన సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు
మధ్యప్రాచ్యం

thumb|Map of the Middle East between Africa, Europe, Central Asia, and South Asia.
thumb|Middle East map of Köppen climate classification.
**మధ్య ప్రాచ్యం,** ఆఫ్రో-యురేషియాలోని ఒక ఖండాంతర ప్రాంతం. పశ్చిమ ఆసియా (ట్రాన్స్‌కాకేసియా మినహా), ఈజిప్టు మొత్తం (ఎక్కువ భాగం ఉత్తర ఆఫ్రికాలో ఉంది), టర్కీ (కొంత భాగం ఆగ్నేయ ఐరోపాలో ఉంది) ఇందులో భాగం. ఈ పదం 20 వ శతాబ్దం ప్రారంభంలో సమీప ప్రాచ్యం (నియర్ ఈస్ట్) అనే పదానికి బదులుగా విస్తృతంగా వాడుకలోకి వచ్చింది. "గ్రేటర్ మిడిల్ ఈస్ట్" (మధ్యప్రాచ్యం, ఉత్తర ఆఫ్రికా, ఆఫ్ఘనిస్తాన్, పాకిస్తాన్ లను కలుపుకుని. దీన్నే "మెనాప్" అంటారు) అనే మరింత విస్తృతమైన భౌగోళిక భావనలో మాగ్రెబ్, సుడాన్, జిబౌటి, సోమాలియా, కొమొరోస్ (ఇవన్నీ ఉత్తర ఆఫ్రికా దేశాలు), ఆఫ్ఘనిస్తాన్, పాకిస్తాన్ లు కలిసి ఉంటాయి. కొన్నిసార్లు ట్రాన్స్‌కాకాసియా, మధ్య ఆసియాలు కూడా వీటిలో కలిపి చెబుతారు. వివిధ నిర్వచనాల కారణంగా "మధ్య ప్రాచ్యం" అనే పదం కొంత గందరగోళానికి దారితీసింది.

చాలా మధ్యప్రాచ్య దేశాలు (మొత్తం 18 లో 13 దేశాలు) అరబ్బు ప్రపంచంలో భాగం. ఈజిప్టు, ఇరాన్, టర్కీలు ఈ ప్రాంతంలో అత్యధిక జనాభా కలిగిన దేశాలు. సౌదీ అరేబియా, విస్తీర్ణంలో ఈ ప్రాంతం లోని అతిపెద్ద దేశం. మధ్యప్రాచ్య చరిత్ర పురాతన కాలం నాటిది. ఈ ప్రాంతం యొక్క భౌగోళిక రాజకీయ ప్రాముఖ్యత సహస్రాబ్దాలుగా గుర్తించబడింది.  ఊదుమతం, క్రైస్తవం, ఇస్లాంతో వంటి అనేక ప్రధాన మతాలకు మూలం మధ్యప్రాచ్యమే. ఈ ప్రాంతంలో అరబ్బులు మెజారిటీ జాతి సమూహంగా ఉన్నారు.  తరువాత టర్కులు, పర్షియన్లు, కుర్దులు, అజెరిస్, కోప్ట్స్, యూదులు, అస్సిరియన్లు, ఇరాకీ తుర్క్మెన్‌లు, గ్రీక్ సైప్రియాట్లు ఉన్నారు.

మధ్య ప్రాచ్యంలో సాధారణంగా వేడి, శుష్క శీతోష్ణస్థితి ఉంటుంది. ఈజిప్టులోని నైలు డెల్టా, మెసొపొటేమియా (ఇరాక్, కువైట్, తూర్పు సిరియా) లోని టైగ్రిస్, యూఫ్రటీస్ వాటర్‌షెడ్ల వంటి పరిమిత ప్రాంతాలలో వ్యవసాయానికి తోడ్పడటానికి అనేక ప్రధాన నదులు నీటిసౌకర్యాన్ని అందిస్తున్నాయి. ఈ ప్రాంతాలను సారవంతమైన నెలవంక అని పిలుస్తారు. పర్షియన్ సింధుశాఖ సరిహద్దులో ఉన్న చాలా దేశాలలో ముడి చమురు నిల్వలు ఉన్నాయి. అరేబియా ద్వీపకల్పంలోని రాజులు పెట్రోలియం ఎగుమతుల ద్వారా ఆర్ధికంగా లాభపడుతున్నారు. శుష్క వాతావరణం వలన, శిలాజ ఇంధన పరిశ్రమపై అధికంగా ఆధారపడటం వలన, మధ్యప్రాచ్యం వాతావరణ మార్పులకు భారీగా కారణమౌతోంది. దాని ప్రతికూల ప్రభావం కూడా ఈ ప్రాంతంపై తీవ్రంగా పడనుందని భావిస్తున్నారు.

## మూలాలు

వర్గం:ఆసియా దేశాలు
వర్గం:అరేబియా
కె.వి.ప్రసాద్ (మృదంగ విద్వాంసుడు)

**కె.వి.ప్రసాద్** కేరళ రాష్ట్రానికి చెందిన భారతీయ మృదంగ వాద్య కళాకారుడు.
## విశేషాలు
ఇతడు 1958, మే 4వ తేదీన కేరళ రాష్ట్రం ఎర్నాకుళంలో జన్మించాడు.  మృదంగ విద్యను ఇతడు తన ఆరు సంవత్సరాల వయసు నుండే ఎర్నాకులం నారాయణ అయ్యర్, పరస్సల రవి, టి.కె.మూర్తిల వద్ద అభ్యసించాడు. ఇతడు తంజావూరు బాణీలో మృదంగ వాద్యాన్ని ప్రదర్శిస్తాడు. ఇతడు మృదంగంతో పాటు చెంద, ఎదక్క, తబలా, కాంగో డ్రమ్స్ మొదలైనవి వాయించగలడు. కర్ణాటక గాత్ర సంగీతంలో కూడా ఇతడికి ప్రవేశం ఉంది. ఇతడు కేరళ విశ్వవిద్యాలయం నుండి సైన్సు పట్టభద్రుడు. 

ఇతడు ఆకాశవాణి ఏ - టాప్ గ్రేడు కళాకారుడు. ఇతడు అనేక మంది అగ్రశ్రేణి సంగీత విద్వాంసులకు మృదంగ సహకారం అందించి వారితో కలిసి ప్రపంచంలోని అనేక ప్రాంతాలలో కచేరీలు చేశాడు. వారిలో సెమ్మంగుడి శ్రీనివాస అయ్యర్, డి.కె.పట్టమ్మాళ్, ఎం.ఎస్. సుబ్బులక్ష్మి, చిట్టిబాబు, కె.వి.నారాయణస్వామి, నేదునూరి కృష్ణమూర్తి, తేతకూడి హరిహర వినాయకరం, టి.ఎన్.శేషగోపాలన్, కె. జె. ఏసుదాసు, ఉప్పలపు శ్రీనివాస్, ఎన్.రవికిరణ్, కదిరి గోపాలనాథ్ మొదలైన వారున్నారు. కర్ణాటక సంగీత రంగంలోనే కాక ఇతడు తెలుగు, తమిళ, మలయాళ సినిమా దర్శకులతో కూడా కలిసి పనిచేశాడు. ఇతడు అనేక రికార్డులను విడుదల చేశాడు.

## సత్కారాలు, గుర్తింపులు
1974లో ఇతడు ఆల్ ఇండియా రేడియో నిర్వహించిన మృదంగ పోటీలలో మొదటి బహుమతి గెలుచుకున్నాడు. కేరళ సంగీత నాటక అకాడమీ నుండి వరుసగా మూడు పర్యాయాలు అవార్డును గెలుచుకున్నాడు. 2000లో "తమిళనాడు ఐయల్ ఇసై నాటక మన్రమ్" ఇతడికి కళైమామణి పురస్కారాన్ని ప్రకటించింది. చెన్నైలోని త్యాగబ్రహ్మ గానసభ ఇతడిని "వాణీ కళాసుధాకర" బిరుదుతో సన్మానించింది.  2001లో కంచి కామకోటి పీఠం ఆస్థాన విద్వాంసునిగా నియమించింది. 2012లో కేంద్ర సంగీత నాటక అకాడమీ అవార్డు లభించింది.
## మూలాలు

వర్గం:1968 జననాలు
వర్గం:జీవిస్తున్న ప్రజలు
వర్గం:మృదంగ వాద్య కళాకారులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:కేరళ వ్యక్తులు
టి.ఎన్.రాజరత్నం పిళ్ళై

**తిరుమరుగళ్ నటేశపిళ్ళై రాజరత్నం పిళ్ళై** (1898 – 1956) భారతీయ కర్ణాటక విద్వాంసుడు, నాదస్వర కళాకారుడు, గాత్ర కళాకారుడు, సినిమా నటుడు .

## వ్యక్తిగత జీవితం

ఈయన తమిళనాడు రాష్ట్రం, తంజావూరు జిల్లా, తిరువదుత్తురై అనే శైవ క్షేత్రంలో కుప్పుస్వామి పిళ్ళై, గోవిందమ్మాళ్ దంపతులకు 1898, ఆగష్టు 27 వ తేదీన జన్మించాడు. ఇతని అసలు పేరు సుబ్రహ్మణియన్. ఇతని తండ్రి సంగీతాభిమాని. ఇతడు తన మామ, నాదస్వర సంగీత విద్వాంసుడైన తిరుమరుగళ్ నటేశ పిళ్ళైకు దత్తత వెళ్ళాడు. ఆ తరువాత ఇతని పేరును రాజరత్నం పిళ్ళైగా మార్చారు.
ఇతడు ఐదు సార్లు వివాహం చేసుకున్నాడు. కానీ సంతానం కలుగలేదు.

## వృత్తి

ఇతడు కర్ణాటక వాయులీన విద్వాంసుడు తిరుకోడికావల్ కృష్ణయ్యర్ వద్ద కర్ణాటక సంగీతాన్ని అభ్యాసించాడు. నాదస్వరాన్ని అమ్మచత్రం కణ్ణుస్వామి పిళ్ళై వద్ద నేర్చుకున్నాడు. ఇతడు మొదట గాత్ర కచేరీలు ఇచ్చేవాడు. తిరువదుత్తురై ఆధీనం ప్రధాన అర్చకుల సలహాపై ఇతడు నాదస్వర కచేరీలు ఇవ్వడం ప్రారంభించాడు. కొద్ది కాలానికే ఇతడు తిరువదిత్తురైలోని మసిలమణీశ్వర ఆలయానికి నాదస్వర విద్వాంసునిగా మారాడు. ఇతడు రోజూ ఉదయం ఆలపించే "భూపాల రాగం" వినడానికి భక్తులు ఎక్కువగా పెందరాళే దేవాలయానికి హాజరయ్యేవారు. కొద్ది కాలానికే ఇతనికి అనేక కచేరీలలో పాల్గొనే అవకాశం లభించింది. అనేక రేడియో కార్యక్రమాలు కూడా చేశాడు. 1940లో విడుదలైన తమిళ సినిమా కాలమేఘంలో ప్రధాన పాత్రను పోషించాడు. నాదస్వర విద్వాంసునిగా ఇతడికి లభించిన కీర్తి వలన ఇతనిలోని గాత్ర విద్వాంసుడు వెనుకబడ్డాడు.

ఇతని సంగీత వృత్తి జీవితంలో ఇతడు కనుమరుగవుతున్న ఎన్నో రాగాలను అభివృద్ధి చేసి వాటికి కర్ణాటక సంగీతంలో ఒక స్థానాన్ని కల్పించాడు. ముఖ్యంగా తోడి రాగాన్ని ఇతడు విస్తరించిన తీరు, మెరుగు పరచిన తీరు ప్రశంసనీయమైంది. ఇతడు తెలుగు, సంస్కృత, తమిళ కీర్తనలను లోప రహితంగా నాదస్వరంలో పలికించేవాడు. ఇతని తాళ పరిజ్ఞానం బహుళ గుర్తింపును పొందింది.

ఇతడు యువ నాదస్వర కళాకారులను తనతో పాటు కచేరీలలో అవకాశం కల్పించేవాడు. వారిలో కుళికరై పిచ్చయ్యప్ప, తిరువారూర్ లచ్చప్ప మొదలైన వారు నాదస్వర విద్వాంసులుగా పేరు గడించారు. నీడమంగళం మీనాక్షి సుందరం పిళ్ళై వంటి డోలు కళాకారులు ఇతడికి లయ సహకారాన్ని అందించేవారు.

### సినిమారంగం
ఇతడు కాలమేఘం సినిమాలో కథానాయకుడైన 16వ శతాబ్దపు తమిళ కవి వేషం ధరించాడు. ఇతడు తిరునీలకంఠర్ సినిమాలో నాదస్వర విద్వాంసునిగా కొంతసేపు కనిపిస్తాడు.

## బిరుదులు, సత్కారాలు

ఇతనికి అనేక బిరుదులు లభించాయి. అయితే అవేవీ అధికారమైనవి విద్వత్సంభందమైనవి కావు. ఇతడు **నాదస్వర చక్రవర్తి**గా సుపరిచితుడు. 1955లో ఇతనికి కేంద్ర సంగీత నాటక అకాడమీ కర్ణాటక సంగీతం - వాద్యపరికరాలు (నాదస్వరం) విభాగంలో అవార్డును ప్రకటించింది.

## మరణం
ఇతడు 1956, డిసెంబరు 12 వ తేదీన తన 58వ యేట మరణించాడు.

## మూలాలు

వర్గం:1898 జననాలు
వర్గం:1956 మరణాలు
వర్గం:కర్ణాటక సంగీత విద్వాంసులు
వర్గం:నాదస్వర విద్వాంసులు
వర్గం:తమిళ సినిమా నటులు
వర్గం:సంగీత నాటక అకాడమీ అవార్డు గ్రహీతలు
వర్గం:సంగీత కళానిధి పురస్కార గ్రహీతలు
తిరువేంగడు సుబ్రహ్మణ్య పిళ్ళై

**తిరువేంగడు సుబ్రహ్మణ్య పిళ్ళై**  ఒక కర్ణాటక నాదస్వర విద్వాంసుడు.
## విశేషాలు
ఇతడు 1906, ఏప్రిల్ 26వ తేదీన శీర్కాళి సమీపంలోని తిరునగర్‌లో పరమనాథ పిళ్ళై, సుందరాంబాళ్ దంపతులకు ఏకైక కుమారునిగా జన్మించాడు.  ఇతని తల్లిదండ్రులు సంగీత వారసత్వాన్ని కలిగినవారు. ఇతని తండ్రి పరమనాథ పిళ్ళై నాదస్వర విద్వాంసుడు. ఇతని తాత తిరువేంగడు ముత్తువీరు పిళ్ళై కూడా నాదస్వర విద్వాంసుడే. ఇతని బాల్యంలోనే ఇతని తల్లిదండ్రులు మరణించడంతో ఇతని చిన్నాన్న స్వామిదురై పిళ్ళై ఇతనిని పెంచి పెద్దచేశాడు. ఇతడు ఐదవ తరగతి వరకు చదువుకున్నాడు. తెలుగు సంస్కృత భాషలను అభ్యసించాడు. ఇతడు తన చిన్నాన్న స్వామిదురై పిళ్ళై వద్ద 12వ యేటి నుండి నాదస్వరం అభ్యసించాడు. ఇతనికి 17 సంవత్సరాల వయసు వచ్చేసరికి ఇతడు ఆ ప్రాంతంలో మంచి నాదస్వర విద్వాంసునిగా పేరు పొందాడు. ఇతని నాదస్వరంపై మన్పూందియ పిళ్ళై, ఉమయల్పురం సుందరం అయ్యర్, కాంచీపురం నయన పిళ్ళై, కుంభకోణం అళగియనంబి పిళ్ళై, పళని ముత్తయ్య పిళ్ళై, పందనైనల్లూర్ మీనాక్షి సుందరం పిళ్ళై, కూరైనాడు నటేశ పిళ్ళై,సెంబర్‌కోయిల్ రామస్వామి పిళ్ళై, చిదంబరం వైద్యనాథ పిళ్ళై, నాగోర్ సుబ్బయ్య పిళ్ళై వంటి సంగీత విద్వాంసుల ప్రభావం ఉంది.

ఇతడు 1923లో రాజంబాళ్‌ను వివాహం చేసుకున్నాడు. వీరికి సెల్వరత్నం, సుందరనాథన్ అనే ఇద్దరు కుమారులు కలిగారు. 1955లో ఇతడు లక్ష్మీకాంతంను ద్వితీయ వివాహం చేసుకున్నాడు. లక్ష్మీకాంతంతో ఇతనికి శివకుమార్ అనే కుమారుడు కలిగాడు.

ఇతడు శ్రీలంక, సింగపూర్, కౌలాలంపూర్, పెనాంగ్, మలక్కా మొదలైన ప్రదేశాలలో తన నాదస్వర కచేరీలు నిర్వహించాడు.

## గౌరవాలు, పురస్కారాలు
ఇతడు ధర్మపురం ఆధీనం (శైవమఠం)కు 12 సంవత్సరాలు ఆస్థాన విద్వాంసుడిగా ఉన్నాడు. కంచి పరమాచార్య చంద్రశేఖరేంద్ర సరస్వతి ఇతనికి "శ్వేతారణ్య పున్నాగ నాదమణి" అనే బిరుదును ఇచ్చాడు. 1956లో కౌలాలంపూర్‌లో త్యాగరాజ ఆరాధనోత్సవాలలో ఇతనికి "ఇసై నాదజ్యోతి" బిరుదును ప్రదానం చేశారు. శ్రీలంక పౌరులు ఇతనికి "సంగీత భూషణ రత్నాకర నాదస్వర రాజ" బిరుదుతో సత్కరించారు.  ఇంకా ఇతనికి "నాదస్వర కేసరి", "మహామహో ఇసై నాద సారసర మన్నార్" మొదలైన బిరుదులున్నాయి. 1965లో "తమిళనాడు ఐయల్ ఇసై నాటక మన్రమ్"‌ ఇతడికి నాదస్వరంలో మొట్టమొదటి అవార్డును ఇచ్చింది. కేంద్ర సంగీత నాటక అకాడమీ ఇతనికి 1978లో ఫెలోషిప్‌ను ప్రదానం చేసింది. కేంద్ర సంగీత నాటక అకాడమీ నాదస్వరంలో మొట్టమొదటి ఫెలోషిప్ ఇతనికే లభించింది. తంజావూరు తమిళ విశ్వవిద్యాలయం నాదస్వరంలో మొట్టమొదటి డాక్టరేట్‌ను ఇతనికి ప్రదానం చేసింది.

## మరణం
ఇతడు 1986, ఫిబ్రవరి 18 వ తేదీన తిరువేంగడులో మరణించాడు. 
## మూలాలు

వర్గం:1906 జననాలు
వర్గం:నాదస్వర విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:1986 మరణాలు
గుర్లిన్ చోప్రా

**గుర్లిన్ చోప్రా**, భారతీయ సినిమా నటి, మోడల్. హిందీ, తెలుగు, తమిళం, మరాఠీ, కన్నడ, పంజాబీ సినిమాలలో నటించింది.

## జననం
హర్జిత్ సింగ్ చోప్రా, అనూప్ చోప్రా దంపతులకు చండీగఢ్ లో గుర్లిన్ చోప్రా జన్మించింది. 

## మోడలింగ్
చిన్న వయసులోనే గుర్లీన్ చోప్రా "మిస్ చండీగఢ్"గా ఎంపికైంది. తన స్నేహితుల సలహాతో మోడలింగ్ రంగంలోకి ప్రవేశించింది. సినిమాల్లో నటించాలనుకున్నప్పుడు మొదట్లో ఆమె తల్లిదండ్రులు వ్యతిరేకించారు. లారెన్స్ డిసౌజా దర్శకత్వంలో సినిమా చేయడానికి అంగీకరించారు.

## సినిమారంగం
1993లో సుర్జిత్ బింద్రాఖియా 'టెడి టెడి తక్డి తు' పాటలో మోడల్‌గా గుర్లీన్ చోప్రా అరంగేట్రం చేసి, *ఇండియన్ బాబు* అనే హిందీ సినిమాతో సినిమారంగంలోకి అడుగుపెట్టింది. తరువాత *కుచ్ తో గడ్బాద్ హై* సినిమాలో రియా అనే అనాథ అమ్మాయిగా నటించింది. 2003లో వచ్చిన *[[ఆయుధం (2003 సినిమా)|ఆయుధం]]* సినిమాతో తెలుగు సినిమాలో అడుగుపెట్టింది. అనేక తెలుగు, కన్నడ, తమిళ సినిమాలలో నటించింది. *మన్మత* సినిమాలో డబుల్ రోల్ చేసింది. ఈ సినిమాలో ఆమె నటన గురించి,"లక్ష్మి వంటి బ్లైండ్ పాత్రలో లో గుర్లిన్ చోప్రా అకట్టుకుంది" అని సిఫీ రాసింది. "ఆమె రెండు పాత్రల్లో చక్కగా నటించింది" అని రీడిఫ్ రాసింది. 2004లో తన మొదటి తమిళ సినిమా *తుల్లాల్‌పై* లో నటించగా, అది 2007లో విడుదలైంది. ఆ తర్వాత పంజాబీ సినిమారంగంలోకి వెళ్ళి అక్కడ కొన్ని సినిమాల్లో నటించింది. *హషర్ సినిమాలో*, బాబ్బు సరసన నటించింది. 2009లో తెలుగులో *కోనసీమలో చిట్టేమ్మ కిట్టయ్య* సినిమాలో, *వాస్తవం* అనే 3డి తెలుగు రొమాంటిక్ కామెడీ సినిమాలో నటించింది. 2015లో మరాఠీ తొలి చిత్రం *షిన్మా*  సినిమాలో నటించింది.

## సినిమాలు

## మూలాలు

## బయటి లింకులు
* 

వర్గం:చండీఘర్ మహిళలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
సమాచారం

**సమాచారం** (ఆంగ్లం:**Information**) అంటే ఒక తెలియని విషయాన్ని తెలియ చేసేది. *సమాచారం అంటే ప్రజలు ఏదో ఒకటి నేర్చుకునేలా, తెలుసుకునేలా, అర్థం చేసుకునేలా చేసేది*. సమాచారం అనే భావనకు వివిధ సందర్భాల్లో వేర్వేరు అర్థాలు ఉన్నాయి. ఆంగ్లంలో 'సమాచారం' అనే పదం ఫార్మాటియా లేదా ఫోరం అనే పదం నుండి ఇన్ఫర్మేషన్ అనే పదం లాటిన్ రూట్ 'ఇన్ఫర్మేషియో' నుండి వచ్చింది, దీనిలో 'ఇన్ఫర్మేర్' అనే క్రియ ఉంది, అంటే - మార్గం చూపించడం, బోధించడం, ఏదైనా గురించి ఎవరికైనా తెలియజేయడం, ఎవరికైనా ముఖ్యమైన విషయం చెప్పడం, వార్తలు వినడం మొదలైనవి. అందువల్ల రోజువారీ ఉపయోగం నుండి సాంకేతిక ఉపయోగం వరకూ అనేక అర్థాలు ఉన్నాయి. సమాచారం నియంత్రణలు, కమ్యూనికేషన్, నియమాలు, వాస్తవం, రూపం, పరిస్థితి, జ్ఞానం, అర్థం, మానసిక ఉద్దీపన, నమూనా, దృక్పథం సమాచారం, డేటా, విద్య, అవగాహన, అనే భావాలకు సంబంధించినది. *ఒక అంశం అంటే ఏమిటీ* అన్న ప్రశ్నకు సమాచారం సమాధానమిస్తుంది.   

## సమాచారం అంటే గ్రహించటం

సమాచారం అంటే గ్రహించటం అని తెలుసుకోవడం లాంటి అర్థం కూడా ఉంటుంది. "ఒక వస్తువు అంటే ఏమిటి" అనే ప్రశ్నకు సమాధానమిస్తుంది. రోజువారీ అనువర్తనాల నుండి సాంకేతిక నేపథ్యం ఉన్న వస్తువుల వరకు విస్తృత అర్ధాలున్నాయి. వినియోగదారుని జ్ఞానాన్ని పెంచే విధంగా వాస్తవాలను విశ్లేషించడం, తేనెటీగ నాడీ వ్యవస్థ సహాయంతో(వాసన) పువ్వు వద్దకు చేరుతుంది, ఇక్కడ తేనెటీగ, తేనె లేదా పుప్పొడిని కనుగొంటుంది. కంటి ద్వారా కనిపించే అంశాలు, చెవుల ద్వారా విపించే అంశాలతో ఎల్లప్పుడూ మనుషులకు, జంతువులకు సమాచారం అందుతూనే ఉంటుంది. దానికి అప్పుడే తిరిగి ప్రతిస్పందనలు ఉంటాయి.    

## సాంకేతిక దత్తాంశాలు
సమాచారం అనేది డేటాతో ముడిపడి ఉంటుంది. ఇన్ఫర్మేషన్ టెక్నాలజీ, ఇన్ఫర్మేషన్ సైన్స్ వాటిలో కొన్ని. సమాచారం ద్వారా సరైన సమయంలో డేటా నిల్వ సమాచారం టెలిసమాచారం ద్వారా బదిలీ చేయవచ్చు.  సమాచారం గ్రహీతలు అందుకున్న సందేశాలు గ్రహించిన సమాచారం ఎల్లప్పుడూ సందేశం నిజం లేదా అబద్ధం కావచ్చు.  

డేటా వాస్తవానికి కొన్ని అక్షరాలు, సంఖ్యలు, రోడ్డు చిహ్నాలు లేదా ఏదైనా ఉండే సమాచారంలో అతి చిన్న తగిన ఉదాహరణలో ప్రదర్శించడం సరైన అర్ధాన్ని తెలియజేస్తుంది, దాని నుండి ఏదైనా జ్ఞానం లేదా ఆలోచనలను పొందడం అందువల్ల సమాచారం ఎల్లప్పుడూ సందేశం ద్వారా ఇవ్వబడుతుంది, తీసుకోబడుతుంది. 

## ఇవి కూడా చూడండి
* ఆరు ఎ లు - ఒక విషయానికి సంబంధించి పూర్తి సమాచారం రాబట్టేవి
* సమాచార హక్కు చట్టం - భారత ప్రభుత్వం 2005 లో రూపొందించిన సమాచారహక్కుచట్టం
* ప్రకటన - ఒక సంస్థ లేదా ప్రభుత్వము, అధికారికంగా ప్రజలవద్దకు చేర్చే సమాచారం
* మాధ్యమము - సమాచారం ఒకరి నుండి ఒకరికి చేర్చేవి
* కంప్యూటరు శాస్త్రం - సమాచారం గురించి, గణన గురించిన సైద్ధాంతిక పరిశోధన
* సమాచార హక్కు - ప్రభుత్వ కార్యాలయాలు, సంస్థల నుంచి సమాచారాన్ని అడిగి తీసుకునే అధికారమే సమాచార హక్కు
* ప్రాథమిక సమాచార నివేదిక - విచారణకు అర్హమైన లేదా కేసుపెట్టదగిన నేరాన్ని గురించిన సమాచారం. 

## మూలాలు

వర్గం:సమాచారం
నేనుసైతం (సినిమా)

**నేనుసైతం**, 2004 జూన్ 18న విడుదలైన తెలుగు సినిమా. భారత్ ప్రొడక్షన్స్ బ్యానరులో ధవళ సత్యం దర్శకత్వం వహించిన ఈ సినిమాలో మాదాల రవి,  గుర్లిన్ చోప్రా, మాదాల రంగారావు, చంద్రమోహన్ నటించగా, టి.వి.యస్. రాజు సంగీతం సమకూర్చాడు.

## నటవర్గం

* మాదాల రవి
* గుర్లిన్ చోప్రా
* మాదాల రంగారావు
* చంద్రమోహన్
* జయప్రకాశ్ రెడ్డి
* నర్రా వెంకటేశ్వర రావు
* హరిప్రసాద్
* జీవా
* రఘునాథ రెడ్డి
* వినోద్
* ఉత్తేజ్
* టి.వి.యస్. రాజు
* పూసల
* వైఎస్ కృష్ణేశ్వరరావు
* చిత్రం భాష
* ప్రగతి
* తెలంగాణ శకుంతల
* బెంగుళూరు పద్మ

## స్పందన
వాణిజ్యపరంగా విజయవంతమైన ఈ సినిమా మాదాల రవి తొలి నటనకు అవార్డులు కూడా వచ్చాయి.

## పాటలు

ఈ సినిమాకి టి.వి.యస్. రాజు సంగీతం సమకూర్చగా, డా. సి. నారాయణరెడ్డి, వేటూరి, సుద్దాల అశోక్ తేజ, అదృష్ట దీపక్, ధవళ సత్యం తదితరులు పాటలు రాశాడు. ఎస్.పి. బాలసుబ్రహ్మణ్యం, మనో, ఎస్. పి. చరణ్, కౌసల్య, నిష్మ మొదలైన గాయకులు పాటలు పాడారు. లాహరి మ్యూజిక్ కంపెనీ ద్వారా పాటలు విడుదలయ్యాయి.

## మూలాలు

## ఇతర లంకెలు
* 

వర్గం:2004 తెలుగు సినిమాలు
వర్గం:చంద్రమోహన్ నటించిన సినిమాలు
పి.ఎస్.వీరుస్వామి పిళ్ళై

**పి.ఎస్.వీరుస్వామి పిళ్ళై** కర్ణాటక నాదస్వర వాద విద్వాంసుడు.
## విశేషాలు
ఇతడు తమిళనాడు రాష్ట్రం, తంజావూరు జిల్లా, తిరువిదైమరుదూరు గ్రామంలో 1896, నవంబరు 9వ తేదీన జన్మించాడు. ఇతడు ఇతని తండ్రి వద్ద మొదట నాదస్వరం నేర్చుకున్నాడు. తరువాత పి.వి.సుందరం పిళ్ళై, కోనేరిరాజపురం వైద్యనాథ అయ్యర్, గోవిందస్వామి పిళ్ళై, నటరాజ సుందరం పిళ్ళై వంటి నాదస్వర విద్వాంసుల వద్ద శిక్షణ పొందాడు.

ఇతడు సింగపూర్, మలేసియా, శ్రీలంక మొదలైన దేశాలలో నాదస్వర కచేరీలు చేశాడు. మైసూరు, తిరువాంకూరు, పుదుక్కోటై సంస్థానాలలో ఇతడు తన విద్యా ప్రదర్శన గావించి సన్మానాలు అందుకున్నాడు. ఢిల్లీ, హైదరాబాదు, తిరుమల, ధర్మపురి, మదురై వంటి అనేక ప్రదేశాలలో ఇతడు నాదస్వర కచేరీలు నిర్వహించాడు. ఆకాశవాణి ఢిల్లీ, హైదరాబాదు, చెన్నై కేంద్రాల నుండి ఇతని నాదస్వర సంగీతం ప్రసారమయ్యింది. ఇతడు స్వామిమలై, పళనిలలోని సంగీత కళాశాలలకు ప్రిన్సిపాల్‌గా పనిచేశాడు. ఆకాశవాణి సెలెక్షన్ కమిటీ సభ్యునిగా సేవలందించాడు.  

ఇతడు తిరువదుత్తురై ఆధీనం (శైవమఠం) ఆస్థాన విద్వాంసుడిగా ఉన్నాడు. తిరువాంకూరు సంస్థానంలో కూడా ఆస్థాన విద్వాంసుడిగా పనిచేశాడు. 1961లో మద్రాసు సంగీత అకాడమీ ఇతనికి సంగీత కళానిధి పురస్కారాన్ని ఇచ్చింది. 1959లో తమిళ్ ఇసై సంఘం "ఇసై పెరారిజ్ఞర్" బిరుదును ప్రదానం చేసింది. 1966లో కేంద్ర సంగీత నాటక అకాడమీ నుండి ఇతనికి కర్ణాటక సంగీతం - వాద్యం (నాదస్వరం) విభాగంలో అవార్డు లభించింది.
## మరణం
ఇతడు 1973, ఏప్రిల్ 19వ తేదీన మరణించాడు.

## మూలాలు

వర్గం:1896 జననాలు
వర్గం:నాదస్వర విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:1973 మరణాలు
వర్గం:సంగీత కళానిధి పురస్కార గ్రహీతలు
ప్రపంచ నిద్ర దినోత్సవం

thumb|చిన్న పిల్లవాడు  నిద్ర పోవడం
**ప్రపంచ నిద్ర దినోత్సవం**, ప్రతి సంవత్సరం మార్చి నెల మాడవ శుక్రవారం నాడు జరుపబడుతోంది. వరల్డ్ స్లీప్ సొసైటీకి చెందిన వరల్డ్ స్లీప్ డే కమిటీ (వరల్డ్ అసోసియేషన్ ఆఫ్ స్లీప్ మెడిసిన్) ఆధ్వర్యంలో 2008 నుండి ఈ దినోత్సవం నిర్వహిస్తున్నారు. ఆరోగ్యకరమైన నిద్ర వల్ల కలిగే ప్రయోజనాలను తెలుపడం, నిద్ర సమస్యల భారం, వైద్య, విద్యా, సామాజిక అంశాలపై సమాజం దృష్టిని ఆకర్షించడం, నిద్ర రుగ్మతల నివారణ, నిర్వహణను ప్రోత్సహించడం ఈ దినోత్సవ ప్రధాన లక్ష్యం.

## విమర్శ
thumb|పెంపుడు జంతువు నిద్ర పోవడం
2017, మార్చి 17న ఈ ప్రపంచ నిద్ర దినోత్సవం గురించి ట్విట్టర్‌లో బాగా ట్రెండ్ అయ్యింది. భారతీయ నటుడు అమితాబ్ బచ్చన్ 'రేపు, మార్చి 17న ప్రపంచ నిద్ర దినోత్సవం' అని ట్వీట్ చేశాడు. నిద్ర అవసరం గురించి తెలియజేయడానికి ఇది సహాయపడుతుందని, ప్రతి ఒక్కరూ ఒకే నిద్రను ఆశించాలనే ఆలోచనను ముందుకు తెస్తున్నారని విమర్శించారు. ఈ ఆలోచన ఇటీవలి ఆవిష్కరణ అని చరిత్రకారులు చెబుతున్నారు.

## వార్షిక వేడుక
ప్రతి సంవత్సరం మార్చి ఈక్వినాక్స్ కి ముందువచ్చే (మూడవ) శుక్రవారం ఈ దినోత్సవాన్ని జరుపుకుంటారు. 2008, మార్చి 14న మొదటి ప్రపంచ నిద్ర దినోత్సవం జరిగింది. ఈ సందర్భంగా ప్రపంచవ్యాప్తంగా చర్చలు, సమావేశాలు, ప్రదర్శనలు, ఆన్‌లైన్‌ కార్యక్రమాలు జరుగుతాయి.

## అవసరం
మనిషికి సుఖ వంత మైన నిద్ర అంటే ప్రశాంతముగా కనీసం 7 గంటలు  నిద్ర లేకుంటే ప్రశాంతంగా ఉండక పోవడం, శరీర ఆనారోగ్యం కావడం, చికాకుగా ఉండటం, గుండె జబ్బులు, ఊబకాయాన్ని మనిషి దగ్గర అవుతాడు అని పరిశోధకులు పేర్కొంటారు. నిద్ర అవసరం, ప్రాముఖ్యత గురించి కొంత మంది మహనీయులైన వారు చెప్పిన మాటలు ఈ విధంగా ఉన్నాయి. 

* "మనిషి నిద్రపోయే ముందు తన కోపాన్ని మరచిపోవాలి." - మహాత్మా గాంధీ
* 'నిద్ర ఉత్తమ ధ్యానం'- దలైలామా
* "మీ భవిష్యత్తు మీ కలలపై ఆధారపడి ఉంటుంది, కాబట్టి నిద్రపోండి." - మెసుట్ బరాజానీ
* "నిద్రలో మునిగిపోయిన ఆత్మ కూడా పనిలో కష్టపడి పనిచేస్తుంది,ప్రపంచంలో ఏదో చేయడానికి సహాయపడుతుంది." - హెరాక్లిటస్

2023 ప్రపంచ నిద్ర దినోత్సవం నినాదం లో 'ఆరోగ్యానికి నిద్ర చాలా అవసరం'.   నిద్ర ఒక్కటే  గాక  ప్రజలు మంచి ఆరోగ్యకరమైన పదార్థాలను  తినడం, వ్యాయామం చేయడం వంటి శారీరక, మానసిక,సామాజిక శ్రేయస్సు కొరకు నిద్ర ప్రాముఖ్యతను ఈ నినాదం  చెబుతుంది. ప్రజలకు  నిద్ర,ఆరోగ్యం , ప్రశాంతత  అవగాహన పెంచడానికి అనేక మంది నిద్ర ఆరోగ్య నిపుణులు, మేధావులు వారి అభిప్రాయాలు తెలియచేయడానికి ఈ రోజు ఒక వేదిక గా నిలుస్తుంది అని చెప్పవచ్చు .

## మూలాలు

వర్గం:అంతర్జాతీయ దినములు
వర్గం:నిద్ర
టి.ఎస్.నటరాజసుందరం పిళ్ళై

**టి.ఎస్.నటరాజసుందరం పిళ్ళై** ఒక కర్ణాటక సంగీత నాదస్వర కళాకారుడు. ఇతడు తన సోదరుడు సుబ్రహ్మణ్య పిళ్ళైతో కలిసి **తిరువీళిమిళై బ్రదర్స్** పేరుతో జంట కచేరీలు చేశాడు. 
## విశేషాలు
ఇతడు తమిళనాడు రాష్ట్రం తిరువారూర్ జిల్లా తిరువీళిమిళై  అనే పుణ్యక్షేత్రంలో 1898, జూలై 14న ఒక నాదస్వర విద్వాంసుల కుటుంబంలో జన్మించాడు. ఇతడు తన అన్న టి.ఎస్. సుబ్రహ్మణ్య పిళ్ళైతో కలిసి మొదట తన తండ్రి స్వామినాథపిళ్ళై వద్ద సంగీతాన్నినేర్చుకున్నాడు.  తరువాత ఎ.ఆర్.స్వామినాథపిళ్ళై, కోనేరిరాజపురం వైద్యనాథ అయ్యర్, కాంచీపురం నయనపిళ్ళై, ఉమయల్పురం దొరైస్వామి అయ్యర్, ఉమయల్పురం స్వామినాథ అయ్యర్, కుంభకోణం జానకీ అమ్మాళ్ వంటి విద్వాంసుల వద్ద శిక్షణ తీసుకున్నారు. వీరు సంస్కృత, తెలుగు భాషలను క్షుణ్ణంగా అభ్యసించారు. దానితో వీరు ఆలపించే కీర్తనల సాహిత్యాన్ని బాగా అర్థం చేసుకుని రాగాలను స్పష్టంగా పలికించేవారు. నటరాజసుందరం పిళ్ళై మొదట గాత్ర సంగీత కచేరీలు చేసేవాడు. అయితే సెంబర్‌కోయిల్ రామస్వామి పిళ్ళై సూచన మేరకు సుబ్రహ్మణ్యపిళ్ళైతో కలిసి జంటగా నాదస్వర కచేరీలు చేయసాగాడు. వీరి మొదటి నాదస్వర కచేరీ 1925లో జరిగింది.  

వీరిని అనేక పీఠాలు, జమీందారీ సంస్థానాలు సన్మానించాయి. ఇతడిని కేంద్ర సంగీత నాటక అకాడమీ 1972లో అవార్డును ప్రదానం చేసింది.  1977లో తమిళ్ ఇసై సంఘం "ఇసై పెరారిజ్ఞర్" అనే బిరుదును ప్రదానం చేసింది.1994లో మద్రాసు సంగీత అకాడమీ ఇతనికి టి.టి.కె.అవార్డును ఇచ్చి గౌరవించింది. ఇతడు తిరువాయూరు శ్రీ త్యాగబ్రహ్మ మహోత్సవ సభకు కార్యదర్శిగా సేవలను అందించాడు.

## మూలాలు

వర్గం:1898 జననాలు
వర్గం:నాదస్వర విద్వాంసులు
వర్గం:సంగీత నాటక అకాడమీ అవార్డు గ్రహీతలు
చావు కబురు చల్లగా

**చావు కబురు చల్లగా**, 2021 మార్చి 19న విడుదలైన తెలుగు రొమాంటిక్ కామెడీ సినిమా. జిఏ2 పిక్చర్స్ బ్యానరులో బన్నీ వాసు, అల్లు అరవింద్ నిర్మించిన పెగ్గలపాటి కౌశిక్ దర్శకత్వం వహించాడు. ఇందులో కార్తికేయ గుమ్మకొండ, లావణ్య త్రిపాఠి, మురళీ శర్మ, అమని, రజిత తదితరులు నటించారు. చావు కబురు చల్లగా ‘ఆహా’లో ఏప్రిల్‌ 23న రిలీజ్‌ అయ్యింది.

## నటవర్గం
* కార్తికేయ గుమ్మకొండ (బస్తీ బాలరాజు)
* లావణ్య త్రిపాఠి (మల్లిక) 
* ఆమని (గంగమ్మ) 
* మురళీ శర్మ
* శ్రీకాంత్ అయ్యంగార్
* రజిత
* అచంట మహేష్
* భద్రమ్
* ప్రభు

## నిర్మాణం
ఈ సినిమా 2019 డిసెంబరులో ప్రకటించబడింది. 2019 చివర్లో షూటింగ్ ప్రారంభించారు. కోవిడ్-19 మహమ్మారి కారణంగా షూటింగ్ నిలిపివేయబడింది. 2020, అక్టోబరులో షూటింగ్ ప్రారంభించబడింది.

## పాటలు

*[[టాక్సీవాలా]]* (2018) కోసం కంపోజ్ చేసిన జేక్స్ బెజోయ్ ఈ సినిమాకి సంగీతం సమకూర్చారు. 2021, ఫిబ్రవరి 6న మొదటి సింగిల్ "మై నేమ్ ఈజ్ రాజు" ఆదిత్యా మ్యూజిక్ ద్వారా విడుదలైంది.

## స్పందన
'కథాంశం ఉన్నప్పటికీ, ఈ సినిమా ఆకట్టుకోలేకపోయింది' అని *[[ది హిందూ]]* పత్రికకు చెందిన వై.సునీతా చౌదరి రాసింది. 'దర్శకుడు తీసుకున్న సవాలును సరిగా తీయడంలో విఫలమయ్యాడు' అని *ది హన్స్ ఇండియా పత్రికకు చెందిన* ఒక సమీక్షకుడు రాశాడు. కార్తికేయ నటనను మెచ్చుకోవడంతోపాటు త్రిపాఠికి మంచి పాత్ర లభించిందని అభిప్రాయపడ్డాడు. *న్యూ ఇండియన్ ఎక్స్‌ప్రెస్* *పత్రికకు చెందిన* విమర్శకుడు గబ్బేతా రంజిత్ కుమార్ ఈ సినిమాకు సానుకూల సమీక్షను ఇచ్చాడు. కథాంశం, నటనను ప్రశంసించాడు.

గొప్ప ఆలోచనతో కూడిన కథాశంను నడిపించడంలో దర్శకుడు విఫలమయ్యాడు' అని *[[ది టైమ్స్ ఆఫ్ ఇండియా|టైమ్స్ ఆఫ్ ఇండియా]]* పత్రికకు చెందిన జర్నలిస్ట్ నీస్తి న్యాపతి రాశాడు.

## మూలాలు
 

## బయటి లింకులు
* 

వర్గం:2021 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:అల్లు అరవింద్ నిర్మించిన సినిమాలు
కూసంపూడి శ్రీనివాస్

కూసంపూడి శ్రీనివాస్ ప్రముఖ వ్యాస రచయిత, రాజకీయ విశ్లేషకుడు, జనసేన పార్టీ రాష్ట్ర అధికార ప్రతినిధి.

**జీవిత విశేషాలు**

కూసంపూడి శ్రీనివాస్ గారిది పశ్చిమగోదావరి జిల్లా అత్తిలి స్వగ్రామం.  తల్లితండ్రులు వెంకటరత్నం, వెంకటలక్ష్మి గార్లు. 2000లో సరస్వతి గారితో వివాహం జరిగింది. వీరికి జాహ్నవి శ్రీవల్లి ప్రవల్లిక, నిహారిక అనే ఇద్దరు కుమార్తెలు. 

**రాజకీయ జీవితం**

కూసంపూడి శ్రీనివాస్ గారు 2001 సం.లో జరిగిన అత్తిలి గ్రామ పంచాయితీ ఎన్నికల్లో పోటీ చేసి గెలుపొందారు . ఆ తరువాత వివిధ కారణాల రీత్యా హైదరాబాద్ లో స్థిర పడ్డారు. ఒకవైపు ఉద్యోగ బాధ్యతలు నిర్వహిస్తూనే 2006 నుండి సమైక్యాంధ్ర ఉద్యమంలో చురుకుగా పాల్గొన్నారు. ఉద్యమ సమయంలో అనేక సార్లు అరెస్ట్ అయ్యారు. వారు స్థాపించిన సమైక్యాంధ్ర పరిరక్షణ సమితి సంస్థనే రాజకీయ పార్టీగా రిజిస్టర్ చేయించి 2014 సార్వత్రిక ఎన్నికల్లో కూకట్ పల్లి నియోజక వర్గంలో ఎమ్మెల్యేగా పోటీ చేశారు. విజయం సాధించక పోయినా గౌరవ ప్రదమైన ఓట్లు సాధించారు . ఎన్నికల తరువాత జయ ప్రకాష్ నారాయణ గారి ఆహ్వానం మేరకు లోక్ సత్తా పార్టీలో చేరి ఆ పార్టీ అధికార ప్రతినిధి గా పనిచేశారు. జేపీ గారు లోక్ సత్తా పార్టీ ఇక రాజకీయంగా కాక ఉద్యమ సంస్థగా పనిచేస్తుందని ప్రకటించిన తరువాత అన్ని ఛానెల్స్ లకు రాజకీయ విశ్లేషకు డిగా చర్చల్లో పాల్గొన్నారు. 2019 ఎన్నికల తరువాత సెప్టెంబర్ 4, 2019న జనసేన పార్టీలో చేరి, ఆ పార్టీ రాష్ట్ర అధికార ప్రతినిధిగా కొనసాగుతున్నారు.     

**పాత్రికేయ జీవితం**

2013 నుండి రాజకీయ, సామాజిక అంశాలపై వ్యాసాలు రాయడం మొదలు పెట్టారు. అన్ని ప్రధాన తెలుగు పత్రికలలో వీరి వ్యాసాలు ప్రచురితం అయ్యాయి. ఇప్పటివరకు దాదాపు 250కి పైగా వ్యాసాలు రాశారు. వాటిలో ప్రధానంగా రిజర్వేషన్లలో సంస్కరణలు, నయీమ్ నవీన పిండారీలు, అత్యాచారాలు ఆగుతాయా?, మానవ వనరులతోనే ఆర్థికాభివృద్ధి, యాత్రలు... అధికారానికి మాత్రలా?, రాయలసీమ ఆత్మఘోష, తదితర వ్యాసాలు బహుప్రాచుర్యం పొందాయి.
మోసగాళ్ళు

**మోసగాళ్ళు**, 2021 మార్చి 19న విడుదలైన తెలుగు సినిమా. ఏవిఏ ఎంటర్టైన్మెంట్, 24 ఫ్రేమ్స్ ఫ్యాక్టరీ బ్యానర్లలో మంచు విష్ణు నిర్మించిన ఈ సినిమాకి జెఫ్రీ గీ చిన్ దర్శకత్వం వహించాడు. ఇందులో విష్ణు మంచు, కాజల్ అగర్వాల్, సునీల్ శెట్టి, రూహి సింగ్, నవదీప్, నవీన్ చంద్ర, కర్మ మెక్కెయిన్ తదితరులు నటించారు. సాంకేతిక కుంభకోణాలకు సంబంధించిన నిజమైన సంఘటనల ఆధారంగా తెలుగు, ఇంగ్లీష్ భాషలలో ఈ సినిమా రూపొందింది.

## కథా నేపథ్యం
తరాల మధ్య; తూర్పు పడమర మధ్య; ధనిక పేద మధ్య భారతదేశంలో కాల్ సెంటర్ కుంభకోణంలో భారతీయ ఐటి పరిశ్రమను కదిలించిన, 380 మిలియన్ డాలర్లు (2,800 కోట్లు) సంపాదించిన నిజమైన సంఘటనల ఆధారంగా ఈ సినిమా రూపొందింది. ఈ కుంభకోణంలో మిలియన్ డాలర్ల యుఎస్ పన్ను చెల్లింపుదారుల డబ్బు కొల్లగొట్టబడుతుంది.

## నటవర్గం

* మంచు విష్ణు (అర్జున్)
* కాజల్ అగర్వాల్ (అను)
* సునీల్ శెట్టి (ఎసిపి కుమార్)
* రూహి సింగ్ (మోహిని)
* నవదీప్ (విజయ్)
* నవీన్ చంద్ర (సిద్)
* మహిమా మక్వానా (సోహా)
* నాగినీడు
* రఘుబాబు
* రాజా రవీంద్ర
* రవివర్మ
* జూలియట్ ఆడ్రీ 
* ప్రిస్సిలా అవిలా 
* కాట్లిన్ ఆన్ క్లార్క్ 
* సౌరభ్ గోయల్ 
* శివం జెమిని

## నిర్మాణం
2019, జూన్ లో షూటింగ్ ప్రారంభమైంది. ఈ సినిమా 2020, జూన్ 5న విడుదలకావాల్సి ఉంది. కాని కరోనా-19 మహమ్మారి కారణంగా వాయిదా పడింది. ఈ సినిమా ₹51 కోట్ల (US $ 7 మిలియన్) బడ్జెట్‌తో నిర్మించబడింది. ఇది విష్ణు కెరీర్‌లో అత్యంత ఖరీదైన సినిమాగా నిలిచింది.

## విడుదల
ఈ సినిమా 2021, మార్చి 19న విడుదలైంది. ఈ సినిమాను హిందీ, తమిళం, కన్నడం, మలయాళ డబ్ వెర్షన్లలో విడుదల చేయనున్నారు.

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:కాజల్ అగర్వాల్ నటించిన సినిమాలు
వర్గం:నవదీప్ నటించిన సినిమాలు
వర్గం:రఘుబాబు నటించిన సినిమాలు